આ બન્ને લાંચીયા પદાધિકારીઓ કોંગ્રેસની ટિકીટ ઉપર ચૂંટાયેલા છે. જો કે આ બન્ને અગાઉ ભારતીય જનતા પાર્ટી સાથે જોડાયેલા હતા પણ પાટીદાર અનામત આંદોલન પછી કોંગ્રેસમાં જોડાયેલા અને કોંગ્રેસની ટીકીટ પરથી ચૂંટાઈ આવ્યા હતા. જો કે ર૦૧૭ની ગુજરાત વિધાનસભાની ચૂંટણી સમયે બોટાદ ધારાસભ્ય પદના ઉમેદવાર સૌરભ પટેલના સમર્થનમાં ભાજપને ટેકો જાહેર કર્યો હતો પરંતુ હજુ સુધી કોંગ્રેસ પક્ષે બન્ને નેતાઓને પક્ષમાંથી સસ્પેન્ડ કર્યા નથી તેથી તેઓ કોંગ્રેસના હોવાનું મનાય છે ત્યારે કોંગ્રેસ દ્વારા બન્ને પોતાના પક્ષના નથી અને સોશ્યલ મિડીયામાં કોંગ્રેસને બદનામ કરાતા હોવાના આક્ષેપો કરાઈ રહ્યાં હોવાનું જણાવાઈ રહ્યું છે. આ અંગે એસીબીએ બન્ને વિરૂધ્ધ લાંચ રૂશ્વત વિરોધી કલમ સાથે ગુનો નોંધી વધુ તપાસ હાથ ધરેલ છે ત્યારે આ બનાવથી બોટાદ સહિત રાજ્યભરમાં રાજકિય વર્તુળોમાં ચક્ચાર મચી જવા પામી છે